CELEX: 52005SC0657
Language: hu
Date: 2005-05-23
Title: Tervezet Az EK-EFTA Egységes Árutovábbítási Vegyes Bizottságának határozata az egységes árutovábbítási eljárásról szóló, 1987. május 20-i egyezmény módosításáról - Tervezet: a Bizottság közös álláspontja

Fontos jogi nyilatkozat

|

52005SC0657

Tervezet Az EK-EFTA Egységes Árutovábbítási Vegyes Bizottságának határozata az egységes árutovábbítási eljárásról szóló, 1987. május 20-i egyezmény módosításáról - Tervezet: a Bizottság közös álláspontja  /* SEC/2005/0657 végleges */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 23.5.2005SEC(2005) 657 véglegesTervezetAz EK-EFTA Egységes Árutovábbítási Vegyes Bizottságának határozataaz egységes árutovábbítási eljárásról szóló, 1987. május 20-i egyezmény módosításáról- Tervezet: a Bizottság közös álláspontja - (előterjesztő: a Bizottság)INDOKLÁS A JAVASLAT HÁTTERE |A javaslat indoklása és célkitűzései A javaslat célja az új számítógépes árutovábbítási rendszer (NCTS) teljes körű alkalmazásának biztosítása a közösségi jogszabályokkal összehangolt, az egységes árutovábbítási eljárásról szóló egyezmény keretén belül. |Általános háttér Az NCTS teljes mértékben működőképes, és bebizonyosodott, hogy a rendszer mind a vámigazgatási szervek, mind a gazdasági szereplők számára megbízható és megfelelő. |A javaslat által érintett területet szabályozó hatályos rendelkezések Nincsenek a javaslat által érintett területet szabályozó hatályos rendelkezések. |Összhang az Unió egyéb szakpolitikáival és célkitűzéseivel Nem alkalmazható. |KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |Konzultáció az érdekelt felekkel |A konzultáció módszerei, a megcélzott főbb ágazatok és az ellenérdekű felek általános bemutatása A gazdasági szereplőkkel fenntartott kapcsolatok az árutovábbítással foglalkozó kapcsolattartó csoport keretén belül. |A válaszok összefoglalása és figyelembevételük módja Mivel a javaslat a közösségi jogszabályokkal való összehangolásra irányul, a kereskedők megelégedésüket fejezték ki vele kapcsolatban. |Szakértők bevonása |Külső szakértők bevonására nem volt szükség. |Hatásvizsgálat A közösségi jogszabályokkal való összehangolás hiánya két eltérő árutovábbítási rendszer alkalmazását jelenti. A közösségi jogszabályokkal való összehangolás azt jelenti, hogy elegendő egyetlen rendszer. |A JAVASLAT JOGI ELEMEI |A javasolt intézkedés összefoglalása Mivel a számítógépes árutovábbítási rendszer teljes mértékben működőképes az egységes árutovábbításról szóló egyezmény valamennyi szerződő fele esetében, és bebizonyosodott, hogy a rendszer mind a vámigazgatási szervek, mind a gazdasági szereplők számára megbízható és megfelelő, gazdaságilag már nem indokolt az alaki követelmények írásban benyújtott árutovábbítási nyilatkozaton alapuló engedélyezése, kivéve azokat a különleges eseteket, amikor számítógépes rendszerek nem állnak rendelkezésre (a vámigazgatási szervek, vagy a gazdasági szereplők vonatkozásában), illetve amennyiben utasok nyújtanak be nyilatkozatot. Az írásos árutovábbítási nyilatkozatok használatának engedélyezésével kapcsolatos döntésnek azonban továbbra is a szerződő felek mérlegelési jogkörébe kell tartoznia, annak érdekében, hogy az lehetővé tegye a szerződő felek általános követelményeknek való jobb megfelelését. Mivel néhány országnak véglegesítenie kell a szükséges eszközök és hálózatok fejlesztését annak érdekében, hogy valamennyi gazdasági szereplő számára lehetővé tegye a számítógépes árutovábbítási rendszerhez való kapcsolódást, egy átmeneti időszakot kell előirányozni, amelynek folyamán engedélyezett az írásos árutovábbítási nyilatkozatok használata. Kivéve azokat az eseteket, amikor a vámigazgatás számítógépes árutovábbítási rendszere vagy a főkötelezett számítógépes alkalmazása nem működik, az írásos árutovábbítási nyilatkozatokat elfogadó illetékes hatóságoknak informatikai és számítógépes hálózatok alkalmazása révén kell gondoskodniuk az árutovábbítási adatok illetékes hatóságok közötti cseréjéről. Ez képezi az EK-EFTA vegyes bizottság …/2005 határozattervezetének tárgyát. E határozattervezetről az EK-EFTA egységes árutovábbítási munkacsoport kedvező véleményt alakított ki. E határozattervezet a közösségi álláspont kialakítása érdekében a Tanács elé kerül, azzal a céllal, hogy azt az EK-EFTA Egységes Árutovábbítási Vegyes Bizottság írásbeli eljárás keretében hagyja jóvá. |Jogalap Az egységes árutovábbítási eljárásról szóló, 1987. május 20-i egyezmény 15. cikke (3) bekezdésének a) pontja. |A szubszidiaritás elve A javaslat a Közösség kizárólagos hatáskörébe tartozik. A szubszidiaritás elve tehát nem vonatkozik rá. |Az arányosság elve Mivel a javaslat egy nemzetközi egyezmény módosítása a közösségi jogszabályokkal való összehangolás céljából, az arányosság elve nem alkalmazandó. |A jogi eszközök megválasztása |Javasolt jogi eszközök: egyéb. |Ettől eltérő eszközök az alábbi ok(ok) miatt nem lennének megfelelőek. Mivel a javaslat egy nemzetközi egyezmény módosítása a közösségi jogszabályokkal való összehangolás céljából, az ettől eltérő eszközök nem megfelelőek. |KÖLTSÉGVETÉSI VONATKOZÁSOK |A javaslatnak nincsenek a közösségi költségvetést illető vonatkozásai. |TOVÁBBI INFORMÁCIÓK |Szimuláció, kísérleti szakasz és átmeneti időszak |A javaslathoz kapcsolódó szimulációra illetve kísérleti szakaszra már sor került, illetve sor fog kerülni. |A javaslathoz kapcsolódó átmeneti időszakra már sor került, illetve sor fog kerülni. |Egyszerűsítés |A javaslat az (EU-s vagy nemzeti szintű) hatóságok, illetve a magánfelek esetében a közigazgatási eljárások egyszerűsítéséről rendelkezik. |Egyetlen (az írásost felváltó számítógépes) eljárás alkalmazása az árutovábbítás ellenőrzésére. |Egyetlen eljárás, valamint a gazdasági szereplők számára biztosított lehetőség, hogy tisztában legyenek néhány tagállam és az EFTA-országok által előírt eljárás körülményeivel. |1.  TervezetAz EK-EFTA Egységes Árutovábbítási Vegyes Bizottságának határozataaz egységes árutovábbítási eljárásról szóló, 1987. május 20-i egyezmény módosításárólA VEGYES BIZOTTSÁG,tekintettel az egységes árutovábbítási eljárásról szóló, 1987. május 20-i egyezményre[1] és különösen annak 15. cikke (3) bekezdésének a) pontjára,mivel:(1) A számítógépes árutovábbítási rendszer teljes mértékben működőképes az egységes árutovábbításról szóló egyezmény valamennyi szerződő fele esetében, és bebizonyosodott, hogy a rendszer mind a vámigazgatási szervek, mind a gazdasági szereplők számára megbízható és megfelelő.(2) Ilyen körülmények között gazdaságilag már nem indokolt az alaki követelmények írásban benyújtott árutovábbítási nyilatkozaton alapuló engedélyezése, amelynek használata azt vonja maga után, hogy az illetékes hatóságoknak manuálisan kell a nyilatkozatban szereplő adatokat a számítógépes rendszerbe bevinniük. Ezért általánosságban valamennyi árutovábbítási nyilatkozatot adatfeldolgozási módszer alkalmazásával kell benyújtani.(3) Az írásos árutovábbítási nyilatkozatok használatának engedélyezésével kapcsolatos döntésnek azonban továbbra is a szerződő felek mérlegelési jogkörébe kell tartoznia, annak érdekében, hogy az lehetővé tegye a szerződő felek általános követelményeknek való jobb megfelelését.(4) Az írásos árutovábbítási nyilatkozatok használata olyan különleges esetekben engedélyezhető, amikor a vámigazgatás számítógépes árutovábbítási rendszere, vagy a gazdasági szereplő számítógépes alkalmazása nem működik oly módon, hogy az lehetővé tenné a gazdasági szereplők árutovábbítási tevékenységének lefolytatását.(5) Annak érdekében, hogy az utasok számára lehetővé tegyék az árutovábbítási tevékenységek lebonyolítását, az illetékes hatóságoknak engedélyezniük kell az írásos árutovábbítási nyilatkozatok használatát, amennyiben az utasoknak nincs közvetlen hozzáférésük a számítógépes árutovábbítási rendszerhez.(6) Mivel néhány országnak szükséges eszközöket és hálózatokat kell kifejlesztenie és működésbe hoznia annak érdekében, hogy valamennyi gazdasági szereplő számára lehetővé tegye a számítógépes árutovábbítási rendszerhez való kapcsolódást, egy átmeneti időszakot kell előirányozni, amelynek folyamán engedélyezett az írásos árutovábbítási nyilatkozatok használata.(7) Kivéve azokat az eseteket, amikor a vámigazgatás számítógépes árutovábbítási rendszere vagy a főkötelezett számítógépes alkalmazása nem működik, az írásos árutovábbítási nyilatkozatokat elfogadó illetékes hatóságoknak informatikai és számítógépes hálózatok alkalmazása révén kell gondoskodniuk az árutovábbítási adatok illetékes hatóságok közötti cseréjéről.(8) Az érintett rendelkezéseket ennek megfelelően módosítani kell,A KÖVETKEZŐKÉPPEN HATÁROZOTT:1. cikkAz 1987. május 20-i egyezmény I. függeléke az e határozat mellékletében foglaltak szerint módosul.2. cikkEz a határozat elfogadásának napján lép hatályba.A határozat 2005. július 1-jétől alkalmazandó.Az illetékes hatóságok azonban továbbra is elfogadhatnak írásos árutovábbítási nyilatkozatokat, legkésőbb 2006. december 31-ig.Amennyiben az illetékes hatóságok úgy döntenek, hogy 2005. július 1. után elfogadnak írásos árutovábbítási nyilatkozatokat, e döntésükről 2005. július 1. előtt írásban értesítik a Bizottságot. Ilyen esetben ezen országok illetékes hatóságai informatikai és számítógépes hálózatok alkalmazása révén gondoskodnak az árutovábbítási adatok illetékes hatóságok közötti cseréjéről.Kelt […]-án/-én.A vegyes bizottság részérőlaz elnökMELLÉKLETAz I. függelék az alábbiak szerint módosul:1. A 17. cikk helyébe a következő szöveg lép:„Adatfeldolgozási módszerrel benyújtott árutovábbítási nyilatkozatok17. cikk1. Az árutovábbítási nyilatkozatokat az indító vámhivatalhoz adatfeldolgozási módszer alkalmazásával kell benyújtani.2. Az EDI szabványüzenetek cseréjével benyújtott árutovábbítási nyilatkozatoknak meg kell felelniük a III. függelékben meghatározott szerkezetnek és adatoknak.3. Amennyiben az árutovábbítási nyilatkozatot úgy nyújtják be, hogy az alaki követelményekhez szükséges információkat az illetékes hatóságok adatfeldolgozási rendszerébe viszik be, az írásos nyilatkozat III. függelékben említett adatai helyébe kódolt vagy bármilyen más, ezen hatóságok által meghatározott és az írásos nyilatkozatokhoz szükséges adatokkal egyenértékű adatok lépnek, amelyeket az erre kijelölt illetékes hatóságokhoz számítógépes feldolgozásra továbbítanak.4. Amennyiben az indító országban az egységes árutovábbítási eljárás az áru vámjogi sorsának egyéb rendezését követi, az indító vámhivatal kérheti ezen dokumentumok bemutatását.5. Az árukat a fuvarokmánnyal együtt kell bemutatni. Amennyiben a vámalakiságokat lefolytatták, az indító vámhivatal lemondhat arról, hogy e dokumentum bemutatását kérje, azzal a feltétellel, hogy a dokumentumot bármikor rendelkezésére bocsátják.”2. A 18. cikk helyébe a következő szöveg lép:„Írásos árutovábbítási nyilatkozatok18. cikk1. Az áruk olyan árutovábbítási nyilatkozat alkalmazásával vonhatók az egységes árutovábbítási eljárás alá, amelyet a III. függelékben meghatározott valamely mintának megfelelő formanyomtatványon töltöttek ki, továbbá a szerződő felek által egymással egyetértésben meghatározott eljárással összhangban,a) amennyiben az illetékes hatóságok számítógépes árutovábbítási rendszere nem működik,b) amennyiben a főkötelezett számítógépes alkalmazása nem működik;2. Az írásos árutovábbítási nyilatkozatok (1) bekezdés b) pont értelmében történő alkalmazásához az illetékes hatóságok jóváhagyása szükséges.3. Az (1) bekezdés rendelkezései alkalmazandók továbbá,a) amennyiben valamely szerződő fél úgy határoz,b) amennyiben az áruszállítást olyan utasok végzik, akiknek nincs közvetlen hozzáférésük a vámigazgatás számítógépes rendszeréhez és ebből következően nem áll módukban az árutovábbítási nyilatkozatot az indító vámhivatalhoz adatfeldolgozási módszer alkalmazásával benyújtani. Az áruk az illetékes hatóságok engedélyével vonhatók az egységes árutovábbítási eljárás alá, olyan árutovábbítási nyilatkozat alkalmazásával, amelyet a III. függelékben meghatározott valamely mintának megfelelő formanyomtatványon töltöttek ki.Ilyen esetben az illetékes hatóságok informatikai és számítógépes hálózatok alkalmazása révén gondoskodnak az árutovábbítási adatok illetékes hatóságok közötti cseréjéről.4. Az árutovábbítási nyilatkozatot kiegészítheti egy vagy több pótlap, amelyek a III. függelékben meghatározott valamely mintának felelnek meg. A formanyomtatványok a nyilatkozat szerves részét képezik.5. Pótlapok helyett lehetséges a III. függelékben meghatározott mintának megfelelően készített rakományjegyzékek egy adott árutovábbítási nyilatkozat leíró részeként való használata, ezek a nyilatkozat szerves részét képezik.6. Az (1), valamint a (3)–(5) bekezdésekben említett formanyomtatványokat a III. függelékkel összhangban kell kitölteni. Ezeket ki kell nyomtatni, illetve a szerződő felek egyik, az indító ország illetékes hatóságai által elfogadott hivatalos nyelvén kell kitölteni. Amennyiben szükséges, valamely, az egységes árutovábbítási műveletben érintett ország illetékes hatóságai kérelmezhetik az ezen ország hivatalos nyelvére vagy egyik hivatalos nyelvére történő fordítást.7. A 17. cikk (4) és (5) bekezdése értelemszerűen alkalmazandó.”[1] HL L 226., 1987.8.13., 2. o. A legutóbb a 2/2002 határozattal módosított egyezmény (HL L 4., 2003.1.9., 18. o.)